EkBass/fiwiki-20250220-pages-articles huggingface dataset:
Shelomi

Shelomi () on kaupunki Israelin Pohjoisella hallintoalueella. Sen asukasluku oli vuoden 2018 lopussa 6 351\. ==Maantiede== Shelomi sijaitsee Israelin pohjoisosassa Galilean länsiosan kukkuloilla noin 12 kilometriä Nahariyan kaupungista itään. ==Historia== Ennen nykyisen Shelomin perustamista paikalla oli arabien asuttama al-Bassan kylä. Kylän asukkaat pakenivat Israelin itsenäisyyssodan aikana vuonna 1948. Nykyisin vanhasta kylästä on jäljellä vielä esimerkiksi kirkko. Nykyinen Shelomi perustettiin vuonna 1950 ja oman kunnallishallituksensa se sai vuonna 1960. Nimensä paikkakunta sai Vanhan testamentin Asserin heimon Selomin poika Ahihudin mukaan (Ahidud ben Selomi). Libanonilaisten šiiamuslimien Hezbollah-järjestö on tehnyt lähellä rajaa sijaitsevaan Shelomiin ajoittain raketti-iskuja Libanonin puolelta. == Talous == Nykyisin Shelomin kaupungissa on esimerkiksi metalli- ja lääketeollisuutta. ==Väestö== Shelomin asukasluku oli vuoden 2018 lopussa 6 351. Vuonna 2002 vastaava lukema oli 4 930. == Lähteet == == Aiheesta muualla == Luokka:Israelin kaupungit
Osmo Kiikka

Osmo Johannes Kiikka (22. heinäkuuta 1909 Helsinki − 4. kesäkuuta 1992 Helsinki) oli suomalainen insinööri ja Teknos-Maalit Oy:n toimitusjohtaja.Kuka kukin on 1978 : Osmo KiikkaInsinööri, toimitusjohtaja Osmo Kiikka, Helsingin Sanomat Kuolleet 18.6.1992 (Tilaajille) Osmo Kiikan vanhemmat olivat diplomi- insinööri Antti Kiikka ja Jenny Maria Wirtanen. Kiikka valmistui insinööriksi 1932. Osmo Kiikka toimi Lennart Holmberg oy:n suunnitteluinsinöörinä 1938−1939, Rakennusosakeyhtiö Pyramidin työpäällikkönä 1940−1956 sekä Teknos- Maalit oy:n toimitusjohtajana vuodesta 1955 alkaen ja johtokunnan puheenjohtajana vuodesta 1959 alkaen. Kiikka oli Väriteollisuusyhdistyksen hallituksen jäsenenä vuodesta 1958, varapuheenjohtajana 1964−1965 ja puheenjohtajana 1966−1975. Hän oli Kemian keskusliiton hallituksen jäsenenä vuodesta 1967 ja varapuheenjohtajana 1967−1976, Suomen teollisuusliiton hallituksen jäsenenä 1967−1975 ja johtokunnan jäsenenä vuodesta 1972 sekä Teollisuuden keskusliiton edustajiston jäsenenä vuodesta 1976. == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1909 syntyneet Luokka:Vuonna 1992 kuolleet
Melchior Teschner

Melchior Teschner (29. huhtikuuta 1584 Fraustadt, nyk. Wschowa, Sleesia – 1. joulukuuta 1635 Oberpritschen, Sleesia) oli saksalainen kirkkomuusikko, säveltäjä, filosofi ja teologi. == Elämä == Teschner opiskeli filosofiaa, musiikkia ja teologiaa Frankfurt an der Oderin yliopistossa, ja hänen opettajanaan toimi mm. Bartholomeus Gesius. Tescher oli muutaman vuoden kanttorina ja opettajana Schmiegelin (puol. Smigiel) kaupungissa vuodesta 1605. Sitten hän jatkoi opintojaan Wittenbergissä, mahdollisesti myös Helmstedtissä, ja oli sitten vuodesta 1609 pappina Fraustadtissa (nyk. Wschowa, Puolassa). Vuodesta 1614 kuolemaansa saakka hän toimi pappina Oberpritschenin kaupungissa (Przyczyna Górna). Hänen teoksistaan tunnetaan parin laulusävellyksen ohella vain yksi koraali, jonka hän kirjoitti hautajaisvirttä ”Valet vill ich dir geben” varten, jonka hänen työtoverinsa, pappi Valerius Herberger oli kirjoittanut ruton raivotessa Fraustadissa. Virttä varten hän kirjoitti kaksi sävelmää, joista toinen jäi elämään ja levisi monina muunnelmina. Sävelmä tunnetaan Saksassa edelleen hautajaisvirren sävelmänä, mutta muualla se on liitetty useisiin eri aiheisiin teksteihin. Johann Sebastian Bach on käyttänyt Teschenrin sävelmää muutamassa kantaatissaan. == Teschnerin koraali suomenkielisissä virsi- ja laulukirjoissa == Suomen ev. lut. kirkon virsikirja : 8; Nyt tahdon käydä vastaan (Paul Gerhardt 1653, suom. Elias Lönnrot 1874, uud. komitea 1984) : 98 Jo nousit haudastasi (Benjamin Schmolck 1715, suom. Julius Krohn 1880) : 452 Jo Herran armopöytä (Kurt Rommel 1967, suom. Anna-Maija Raittila 1984) Ruotsin kirkon virsikirja : 84 Nyt kääntyy sydämemme (Edward A. Welch, 1889, suom. Anna-Mari Kaskinen 1996) : 177 Herralle laulakaamme, kun aamu uusi on (Johan O. Wallin 1812, suom. Per Boreman, Lauri Pohjanpää 1946, uud. suom. Pekka Kivekäs 1995) : 238 Nyt vuorten huippuun tiellä (Jacob Arrhenius Ps. 121 pohjalta 1694, suom. v: n 1701 virsikirjaan. uud. Pekka Kivekäs 1984, 2001) : 316 Pois sammuu päivän kulta (Laurentius Laurentii 1700, suom. Per Boreman 1946, Jaakko Haavio 1949, uud.suom. Pekka Kivekäs 1995) : 553 Kun kanssani on Herra (Paul Gerhardt 1653, suom. William Snell 1968, uud. suom. Niilo Rauhala) : 616 On taivaan kaupungissa (Johan O. Wallin 1814, suom 1828,uud. suom. Per Boreman 1946, Jaakko Haavio 1949, Pekka Kivekäs 1997) Cantemus : 238 Jo nousit haudastasi (Benjamin Schmolck 1715, suom. Julius Krohn 1880) Seurakunta laulaa : 182 Nyt kunnia ja valta (Theodulph Orleansilainen [750-821], suom. Olavi Rouhe 1997) == Lähteet == Luokka:Saksalaiset papit Luokka:Saksalaiset säveltäjät Luokka:Vuonna 1584 syntyneet Luokka:Vuonna 1635 kuolleet
William Cullen Bryant

William Cullen Bryant (3. marraskuuta 1794 − 12. kesäkuuta 1878) oli yhdysvaltalainen runoilija, William Wordsworthin heimolainen. Hänen mietiskelevällä, luonnontunteisella runoudellaan on ollut tuntuva vaikutus myöhempään yhdysvaltalaiseen runouteen, vaikka siltä puuttuukin lämmin välittömyys. Hänen runoteoksistaan mainittavia ovat ajatuksia sisältävä Thanatopsis, The fountain and other poems ynnä muita. Hän on kirjoittanut ja julkaissut lisäksi matkakirjeitä Euroopasta sekä onnistuneen käännöksen Homerosta.Bryant, William Cullen, Tietosanakirja osa 1, palsta 1299, Tietosanakirja Osakeyhtiö 1909 Bryant oli 50 vuotta New York Evening Postin päätoimittaja. == Lähteet == ==Aiheesta muualla== Luokka:Yhdysvaltalaiset runoilijat Luokka:Yhdysvaltalaiset kielenkääntäjät Luokka:Yhdysvaltalaiset päätoimittajat Luokka:Vuonna 1794 syntyneet Luokka:Vuonna 1878 kuolleet
Mette Baas

Mette Baas (s. 10. syyskuuta 2000 Lavia) on suomalainen pikajuoksija, joka edustaa Joensuun Katajaa. Vuoteen 2021 asti hän edusti Veitsiluodon Kisaveikkoja. Häntä valmentavat Petra Stenman ja Antti Mero. Vuosina 2011–2022 häntä valmensi Jani Hirsivaara. Kalevan kisoissa Baas on voittanut 400 metrin juoksussa mestaruuden vuosina 2020, 2021, 2023 ja 2024 sekä saanut hopeaa 2022. 200 metrillä hän saavutti hopeaa 2021. Sisäratojen Suomen- mestaruuskilpailuissa Baas on saanut 200 metrillä kultaa 2021 ja pronssia vuonna 2020. 400 metrillä hän sai kultaa vuonna 2021 ja hopeaa vuonna 2020. Viestijuoksun SM-kilpailuissa hän on saavuttanut 4 × 400 metrin viestissä kultaa vuosina 2018 ja 2020, hopeaa vuosina 2016, 2021 ja 2022 sekä pronssia 2019. 4 × 100 metrin viestissä hän on saavuttanut kultaa 2021 sekä pronssia 2019, 2022 ja 2023. Hän karsiutui alle 20-vuotiaiden MM-kilpailuissa 2018 sekä 400 metrin että 4 × 400 metrin viestin alkuerissä. Tallinnan alle 23-vuotiaiden EM-kilpailuissa 2021 hän sijoittui 400 metrillä seitsemänneksi. Hän karsiutui 400 metrin ja 4 × 400 metrin viestin alkuerissä Münchenin EM- kilpailuissa 2022. Budapestin MM-kilpailuissa 2023 ja Rooman EM-kilpailuissa 2024 Baas jäi niin ikään 400 metrin alkueriin. Lisäksi hän juoksi Suomen 4 × 400 metrin viestin joukkueessa, joka oli alkuerien kymmenenneksi nopein ajalla 3.26,51, mikä oli kaikkien aikojen kolmanneksi paras Suomen naisjoukkueen pitkän viestin aika ja paras sitten vuoden 1976. == Henkilökohtaiset ennätykset == Laji Aika Paikka Päivä 100 m 11,67 Lahti 25.5.2022 200 m 23,56 Kuortane 17.6.2023 400 m 52,10 Lahti 24.5.2024 == Lähteet == Luokka:Suomalaiset pikajuoksijat Luokka:Vuonna 2000 syntyneet Luokka:Elävät henkilöt
Laurids Bruun

Laurids Valdemar Bruun, kirjailijanimi van Zanten, (25. kesäkuuta 1864 Odense, Tanska – 6. marraskuuta 1935)Laurids Bruun (1864-1935), Oplysninger om enkelte personer, Danske Litteraturpriser, viitattu 16.2.2020 oli tanskalainen kirjailija, alkuaan tilastollisen konttorin virkamies. Hän keskittyi 1890-luvun loppupuolella yksinomaan kirjailijan uraan ja julkaisi sittemmin runsaan sarjan kertomuksia, joista kuitenkin vasta myöhemmät alkoivat saada huomiota. Niistä mainittakoon Kronen (1902), romanttinen, puolihistoriallinen Alle synderes konge, Absalons saga (1904–1905), Den evige, Pan (suomeksi 1908), Midnatssolen (1907). == Suomennetut teokset == * Pan: nelituntinen romaani Helsinki: Emil Vainio 1908. ** Pan, näytelmä; Laurits Bruunin nelituntisesta romaanista nelinäytöksiseksi näytelmäksi mukaillut Erkki Kivijärvi (kustantaja tuntematon, sijainti Teatterikorkeakoulun kirjasto Viipurin Näyttämö) * Van Zantenin onnen aika: rakkausromaani Pelli-saarelta, suomentanut Aapo Teisa, Helsinki: Kustannusliike Minerva 1919. == Lähteet == == Aiheesta muualla == Luokka:Tanskalaiset kirjailijat Luokka:Vuonna 1864 syntyneet Luokka:Vuonna 1935 kuolleet
Jacques Charles Brunet

Jacques Charles Brunet (1780−1864) oli ranskalainen bibliografi. Hän julkaisi uudestaan abbé R. Duclos’n Manuel du libraire et de l’amateur de livres (1860−1865, 6 nidettä), johon Pierre Deschamps ja Pierre-Gustave Brunet ovat 1878−1880 julkaisseet kaksi täydennysnidosta. Se on tärkeä apu harvinaisten teosten tunnistamisessa. Merkittävä on myös Recherches sur les éditions originales de Rabelais (1852).Brunet, Jacques Charles, Tietosanakirja osa 1, palsta 1292, Tietosanakirja Osakeyhtiö 1909 == Lähteet == ==Aiheesta muualla== Luokka:Ranskalaiset henkilöt Luokka:Bibliografit Luokka:Vuonna 1780 syntyneet Luokka:Vuonna 1864 kuolleet
Karl Brosbøll

Karl Brosbøll, kirjailijanimi Carit Etlar, (1816−1900) oli tanskalainen kirjailija. Hän oli aluksi taidemaalari mutta toimi sittemmin kirjailijana. Hän on kirjoittanut historiallisia romaaneja: Madsalune, Viben Peter, Dronningens vagtmester, Gjon-gehovdingen ynnä muita, joiden ansioina ovat onnistunut historiallinen väritys, vahva luonteenkuvaus ja jännittävä juoni, ja hän kuvaa niissä vaikuttavasti jyllantilaista kansanelämää. Hän on kirjoittanut myös näytelmiä, jotka kuitenkin ovat enemmän mahtipontisia kuin taiteellisiaBrosbøll, Karl, Tietosanakirja osa 1, palsta 1279, Tietosanakirja Osakeyhtiö 1909 ==Suomennetut teokset== * Kirjava joukko novelleja, Porvoo: G. L. Söderström 1874. Sarja: Kaunokirjallisuutta, 3. * "Mangorin kokkikirja" antologiassa: Idän kuningatar: y. m. kertomuksia, Jyväskylä: Gummerus 1915. Sarja: K. J. Gummerus, n:o 7. == Lähteet == ==Aiheesta muualla== * Brosbøll, Johan Karl Kristian, Nordisk familjebok, Uggleupplagan. 4. palsta 284 Luokka:Tanskalaiset kirjailijat Luokka:Tanskalaiset taidemaalarit Luokka:Vuonna 1816 syntyneet Luokka:Vuonna 1900 kuolleet
John Brown (kirjailija)

John Brown, of Great Yarmouth oli englantilainen kirjailija, joka oleskeli Ruotsissa 1808. Hän oli salaisissa keskusteluissa niiden tyytymättömien poliitikkojen kanssa, jotka tahtoivat saada Englannin kannatusta joko pyrkimyksiinsä luoda perustuslaillisen valtiomuodon Englannin mallin mukaan tai, jos tämä näyttäisi mahdottomalta, Kustaa IV Aadolfin kukistamiseksi tarjoamalla vallanperimyksen Kaarle-herttuan jälkeen englantilaiselle prinssille, Gloucesterin herttualle. Brown lähetettiin, oman kertomuksensa mukaan, Englantiin pyytämään Englannin hallitukselta apua, mutta ei tullut vastaanotetuksi. Hän on kirjoittanut muutamia teoksia Skandinavian maista.Brown, John, kirjailija Tietosanakirja osa 1, palsta 1282, Tietosanakirja Osakeyhtiö 1909 ==Teokset== * The northern courts; containing original memoirs of the sovereigns of Sweden and Denmark since 1766 (1818; uusi painos nimellä Secret history of the courts of Sweden and Denmark 2 nidettä, 1895 osa I, osa II * Psyche, or the soul (2 nidettä, 1818) * Anecdotes and characters of the house of Brunswick (1820) * Themysteries of neutralization * The naval advocate * == Lähteet == ==Aiheesta muualla== * Brown, John, Nordisk familjebok, Uggleupplagan. 3. palsta 304 * John Brown, of Great Yarmouth teoksia luettavissa Luokka:Englantilaiset kirjailijat Luokka:Ruotsin historia Luokka:Syntymävuosi tuntematon Luokka:Kuolinvuosi tuntematon
Brownianismi

Brownianismi eli ärtyväisyysteoria () on skotlantilaisen lääkärin John Brownin mukaan nimetty teoria. Hänen mukaansa elämä on tulos ärtyväisyydestä, jota ominaisuutta kullakin elimistöllä on jossakin määrin. Tämän ärtyväisyyden saavat toimintaan ärsykkeet, joko ulkonaiset (ilma, lämpö, ruoka, lääkkeet ynnä muut) tai sisäiset (ajatus, mielenliikutukset ynnä muut sellaiset). Elämän ohjaileminen tapahtuu siis ärsykkeiden järjestelyn avulla. Brownianismi saavutti hyväksymistä varsinkin Italiassa.Brown, John, lääkäri, Tietosanakirja osa 1, palsta 1282, Tietosanakirja Osakeyhtiö 1909 == Lähteet == Luokka:Lääketiede
Lucie Charvátová

Lucie Charvátová (s. 1. helmikuuta 1993 Hradec Králové) on tšekkiläinen ampumahiihtäjä. Hän voitti pronssia pikamatkalla vuoden 2020 maailmanmestaruuskilpailuissa. Se on samalla hänen ainoa maailmancupin palkintosijansa. Hän oli samoissa kisoissa viestissä neljäs. Oslon MM- kilpailuissa 2016 hän oli takaa-ajossa kahdeksastoista ja viestissä kuudes. Pekingin olympialaisissa 2022 hän oli parhaimmillaan normaalimatkalla yhdekssätoista ja viestissä kahdeksas. Charvátová on saavuttanut rulla- ampumahiihdon MM-kilpailuissa kultaa pikakilpailussa ja hopeaa supersprintissä 2019 sekä tyttöjen sarjassa hopeaa pikakilpailussa 2014. ==Lähteet== Luokka:Vuonna 1993 syntyneet Luokka:Tšekkiläiset ampumahiihtäjät Luokka:Elävät henkilöt
The Liberty Bell

The Liberty Bell on yhdysvaltalaisen John Philip Sousan säveltämä sotilasmarssi vuodelta 1893. Se on yksi Sousan tunnetuimmista sävellyksistä.Biography of the March King: John Philip Sousa PBS. Viitattu 16.2.2020. Marssin nimi viittaa Philadelphiassa sijaitsevaan Liberty Bell -tornikelloon. Marssissa soittokuntaa säestävätkin putkikellot, ja joissain sovituksissa lisäksi laivakello.“The Liberty Bell” (1893) United States Marine Band. Viitattu 16.2.2020. Sousa sävelsi marssin alkujaan The Devil’s Deputy -nimiseen operettiin, joka kuitenkin jäi keskeneräiseksi, kun teoksen tilannut näyttelijä Francis Wilson ei suostunut maksamaan Sousan vaatimaa palkkiota. Sousa julkaisi marssin lopulta sen nykyisellä nimellä nähtyään vuoden 1893 Chicagon maailmannäyttelyssä erään isänmaallisen näytöksen rekvisiittana Liberty Bell -kelloa esittäneen ison maalauksen. The Liberty Bell oli Sousan ensimmäinen suureksi taloudelliseksi menestykseksi kohonnut sävellys. Nykyään The Liberty Bell tunnetaan parhaiten brittiläisen komediasarjan Monty Pythonin lentävä sirkus tunnusmusiikkina. Marssi on myös 1990-luvulta alkaen esitetty Yhdysvaltain presidenttien virkaanastujaisissa.Liberty Bell March - Sousa Classic Fm. Viitattu 16.2.2020. ==Lähteet== Luokka:Yhdysvaltalaiset sotilasmarssit Luokka:Monty Python
Viimeinen talo vasemmalla (vuoden 1972 elokuva)

Viimeinen talo vasemmalla () on vuonna 1972 ensi-iltansa saanut eksploitaatiokauhuelokuva, jonka on ohjannut ja käsikirjoittanut Wes Craven. Sen pääosia näyttelevät Sandra Peabody, Lucy Grantham, David A. Hess, Fred Lincoln, Jeramie Rain ja Marc Sheffler. Elokuva on Cravenin debyytti ohjaajana. Se tehtiin pienellä 87 tuhannen dollarin budjetilla ja julkaistiin Yhdysvalloissa 3. lokakuuta 1972. Elokuva oli kaupallinen menestys tuotettuaan noin 3 miljoonaa dollaria. Sen väkivalta kuitenkin johti elokuvan voimakkaaseen sensurointiin ja se kiellettiin joissakin maissa. Kriitikot ottivat kuitenkin elokuvan hyvin vastaan. Elokuvan uudelleenfilmatisointi Viimeinen talo vasemmalla julkaistiin vuonna 2009. == Näyttelijät == == Lähteet == == Aiheesta muualla == * * Luokka:Vuoden 1972 yhdysvaltalaiset elokuvat Luokka:Yhdysvaltalaiset kauhuelokuvat Luokka:Wes Cravenin ohjaamat elokuvat
Ray Shero

Rejean "Ray" Shero (s. 28. heinäkuuta 1962) on kanadalainen uransa lopettanut jääkiekkoilija ja jääkiekkovaikuttaja. Los Angeles Kings varasi Sheron vuoden 1982 varaustilaisuudessa, mutta tämä ei koskaan pelannut NHL-ottelua. Vuodet 1993–1998 Shero toimi Ottawa Senatorsin apulaistoimitusjohtajana ja vuodet 1998–2006 samassa tehtävässä Nashville Predatorsissa. Toukokuussa 2006 Shero nimettiin Pittsburgh Penguinsin toimitusjohtajaksi eli general manageriksi. Kaudella 2007–2008 Penguins eteni Stanley Cup-finaaliin, mutta hävisi Detroit Red Wingsille. Vuotta myöhemmin samat joukkueet kohtasivat finaalisarjassa ja Sheron johtama Penguins voitti Stanley Cupin. Toukokuussa 2014 Shero sai potkut kun Penguins hävisi pudotuspelien toisen kierroksen ottelusarjan. Toukokuusta 2015 tammikuuhun 2020 Shero toimi New Jersey Devilsin general managerina. Kesäkuussa 2021 Minnesota Wild palkkasi Sheron toimitusjohtajansa Bill Guerinin neuvonantajaksi. Luokka:Kanadalaiset jääkiekkoilijat Luokka:Kanadalaiset jääkiekkovaikuttajat Luokka:Vuonna 1962 syntyneet Luokka:Elävät henkilöt
Frans Evald Jernberg

Frans Evald Jernberg (4. lokakuuta 1833 Taivassalo – 31. toukokuuta 1897 Tampere) oli suomalainen opettaja ja sanomalehden toimittaja. Jernbergin vanhemmat olivat Jalasjärven kappalainen Gustaf Jernberg ja Fredrika Nordlund. Hän kävi Rauman ala-alkeiskolun, Turun yläalkeiskoulun ja lukion ja pääsi ylioppilaaksi Helsingissä vuonna 1852. Jernberg opiskeli Helsingin yliopistossa ja valmistui filosofian kandidaatiksi vuonna 1858 ja maisteriksi vuonna 1860. Jernberg työskenteli Turun ala-alkeiskoulun opettajana vuonna 1859 sekä Tampereen yläalkeiskoulun, reaalikoulun ja reaalilyseon latinan, suomen, ruotsin ja saksan opettajana vuosina 1860–1890. Hän oli myös yksi Tampereen yksityisen ruotsalaisen tyttökoulun perustajista ja sen kieltenopettaja vuodesta 1862. Jernberg toimi Tampereen kansakoulujen tarkastajana vuodesta 1877 ja siirtyi virkaan vakinaisesti vuonna 1890. Fennomaaneihin kuulunut Jernberg työskenteli Tampereen ensimmäisen sanomalehden Tampereen Sanomien toimittajana vuosina 1866–1870 toimien samalla myös lehtensä sensorina. Hän jatkoi lehden avustajana koko 1870-luvun ajan. Jernberg oli Tampereen kaupunginvaltuuston jäsen sen perustamisesta vuonna 1874 aina kuolemaansa saakka ja toimi useiden vuosien ajan valtuuston puheenjohtajana. Hänellä oli myös lukuisia muita luottamustehtäviä. ==Lähteet== Luokka:Suomalaiset opettajat Luokka:Suomalaiset toimittajat Luokka:Tampereen kaupunginvaltuutetut Luokka:Vuonna 1833 syntyneet Luokka:Vuonna 1897 kuolleet
Luettelo Uma Thurmanin saamista palkinnoista ja ehdokkuuksista

Tämä on luettelo Uma Thurmanin saamista palkinnoista ja ehdokkuuksista. Oscar Oscar Oscar Oscar Vuosi Kategoria Työ Tulos 1994 Paras naissivuosa Pulp Fiction – tarinoita väkivallasta Golden Globe Golden Globe Golden Globe Golden Globe Vuosi Kategoria Työ Tulos 1994 Paras naissivuosa Pulp Fiction – tarinoita väkivallasta 2002 Paras naispääosa minisarjassa tai televisioelokuvassa Hysterical Blindness 2003 Paras naispääosa draamaelokuvassa Kill Bill: Volume 1 2004 Paras naispääosa draamaelokuvassa Kill Bill: Volume 2 Bafta Bafta Bafta Bafta Vuosi Kategoria Työ Tulos 1994 Paras naispääosa Pulp Fiction – tarinoita väkivallasta 2003 Paras naispääosa Kill Bill: Volume 1 Screen Actors Guild Screen Actors Guild Screen Actors Guild Screen Actors Guild Vuosi Kategoria Työ Tulos 1994 Paras naissivuosa Pulp Fiction – tarinoita väkivallasta 2002 Paras naisnäyttelijä televisioelokuvassa tai minisarjassa Hysterical Blindness Primetime Emmy Primetime Emmy Primetime Emmy Primetime Emmy Vuosi Kategoria Työ Tulos 2012 Paras vieraileva naisnäyttelijä draamasarjassa Smash Luokka:Luettelot näyttelijöistä Luokka:Seulonnan keskeiset artikkelit
Karl Emil Granqvist

Karl Emil Granqvist (8. marraskuuta 1830 Turku – 2. joulukuuta 1889 Pori) oli suomalainen opettaja ja sanomalehtien toimittaja. Granqvistin vanhemmat olivat vaskiseppä Karl Johan Granqvist ja Anna Kristina Qvick. Hän kävi Turun triviaalikoulun ja lukion ja pääsi ylioppilaaksi Helsingissä vuonna 1852. Granqvist opiskeli Helsingin yliopistossa ja valmistui filosofian kandidaatiksi vuonna 1859 ja maisteriksi vuonna 1860. Granqvist työskenteli sanomalehti Wiborgin toimittajana vuosina 1860–1861. Oltuaan eri tehtävissä Turussa hän siirtyi vuonna 1866 Poriin yläalkeiskoulun matematiikan ja luonnonhistorian opettajaksi ja sai vakinaisen viran vuonna 1868. Granqvist työskenteli Björneborgs Tidningin päätoimittajana vuonna 1873 ja kuului sen toimitukseen vuoteen 1881 saakka. Hän toimi myös muiden lehtien kirjeenvaihtajana. Granqvistin koulumuistelmat on julkaistu erillisenä kirjana Svante Dahlströmin selityksillä varustettuna. Näyttelijä ja floristi Beat-Sofi Granqvist oli Karl Emil Granqvistin ja hänen ensimmäisen vaimonsa Maria Sofia Nyströmin tytär.Beat-Sofi Granqvist (1869-1960) skådespelare, florist. (1900) Svenska Teaterns arkiv (Finna) ==Teoksia== * Skolminnen från ett sekel tillbaka. Åbo: Förlaget Bro, 1942. ==Lähteet== Luokka:Suomalaiset opettajat Luokka:Suomalaiset päätoimittajat Luokka:Vuonna 1830 syntyneet Luokka:Vuonna 1889 kuolleet
Kirjallisuusvuosi 1827

Kirjallisuusvuosi 1827 käsittelee vuoden 1827 tärkeitä kirjallisuuden tapahtumia, uutisia ja julkistuksia. == Tapahtumia == * 4. syyskuuta - Turun palossa tuhoutui suuri määrä Suomea koskevia asiakirjoja ja kirjallisuutta. Kirjankerääjä Matti Pohto otti 1840-luvulla tavoitteekseen korvata tuhoutuneet kirjat löytämällä ja ostamalla vastaavat kirjat muualta. * Turun akatemia siirtyi Helsinkiin ja sai nimekseen Keisarillinen Aleksanterin-Yliopisto (Kejserliga Alexanders Universitetet i Finland). == Julkaisuja == * Pierre- Simon Ballanche - Essai de palingénésie sociale, (1827–1829) * Carl Christian Böcker - Tidning för Landthushållare (vuosikirja, suom. Sanomia Maanviljelijöille) * Carl Christian Böcker - Om skogarnes skötsel i Norden I (jatko-osia ei ilmestynyt) * James Fenimore Cooper - The Prairie (suom. Ruohoaavikko, 1896) * Elias Lönnrot - De Väinämöine, priscorum Fennorum numine (väitöskirja, suom. Väinämöinen, muinaissuomalaisten jumala, 1985) * Alessandro Manzoni - I promessi sposi (historiallinen romaani) * Rai San'yō - Brève Histoire du Japon * Adolphe Thiers - Histoire de la Révolution en dix volumes (1823–1827) == Palkintoja == == Lähteet == 1827 Luokka:1827
The Washington Post (marssi)

The Washington Post on yhdysvaltalaisen John Philip Sousan säveltämä marssi vuodelta 1889. Sen sanotaan olevan Sousan toiseksi tunnetuin sävellys Tähtilipun alla -marssin jälkeen.Paul E. Bierley: “The Washington Post” (1889) United States Marine Band. Viitattu 16.2.2020. Sousa sävelsi marssin The Washington Post -sanomalehden järjestämän lasten kirjoituskilpailun palkintojenjakoseremoniaa varten vuonna 1889. Tilaisuuteen osallistui muun muassa Yhdysvaltain presidentti Benjamin Harrison ja uudesta marssista tuli välitön menestys.John Kelly: Here's the story behind Sousa's famous 'Washington Post March' The Washington Post 14.6.2014. Viitattu 16.2.2020. Se oli 1890-luvulla suosittu tanssimusiikkina, joka yhdistettiin tuolloiseen muotitanssiin two-stepiin. Joissain Euroopan maissa kaikkia two-step-tansseja alettiin kutsua Washington Postiksi. Sousan soittokunta esitti usein kiertuematkoillaan tätä marssia yleisön toivekappaleena. ==Lähteet== Luokka:Yhdysvaltalaiset sotilasmarssit
Honor 9 Lite

Honor 9 Lite on Huawein valmistama älypuhelin. Huawei julkaisi Honor 9 Liten vuonna 2017. Puhelimessa on 3 000 milliampeeritunnin Li-Po-akku. Kameroita on neljä: kaksi takana, 13 megapikselin pääkamera ja kahden megapikselin syvyyskamera ja edessä samanlaiset. Puhelimessa on 5,65 tuuman näyttö, jonka tarkkuus on 1 080 × 2 160 pikseliä ja kuvasuhde 18:8. Puhelinta myytiin 249 euron suositushintaan kun se julkaistiin. Puhelimessa on Kirin 659-prosessori ja grafiikkapiirinä toimii Mali-T830 MP2. Tallennustilaa on maks. 64 gigatavua, jota voi laajentaa microSDXC-kortilla. Puhelimen takaosa on tehty lasista. Puhelimen alaosassa on micro-USB-portti ja 3,5 mm kuulokeliitäntä. Virtanäppäin ja voimakkuusnäppäin ovat oikealla puolella. Puhelin toimii EMUI- käyttöliittymällä. Puhelimessa on sormenjälkitunnistin takana. Puhelimeen käy Nano-SIM-kortti. == Lähteet == Luokka:Huawein matkapuhelimet Luokka:Android- pohjaiset laitteet Luokka:Vuoden 2017 matkapuhelimet
Julia Enarvi

Julia Enarvi (s. 24. toukokuuta 1998 Raisio) on suomalainen pika-aitajuoksija, joka edustaa Jyväskylän Kenttäurheilijoita. Hänen valmentajansa on Matti Liimatainen. Enarvi karsiutui 100 metrin aitajuoksun välierissä alle 20-vuotiaiden EM-kilpailuissa 2017 ja alle 23-vuotiaiden EM-kilpailuissa 2019. Enarvi saavutti vuoden 2020 sisäratojen Suomen-mestaruuskilpailuissa pronssia 60 metrin aitajuoksussa. Hänen ennätyksensä 100 metrin aitajuoksussa on 13,41 (2019). == Lähteet == Luokka:Vuonna 1998 syntyneet Luokka:Elävät henkilöt Luokka:Suomalaiset pika-aitajuoksijat
Villa Hintikka

Villa Hintikka on suomalainen Marja Hintikan juontama keskusteluohjelma. Ohjelman jokaisessa jaksossa oli vieraana kolme julkisuuden henkilöä, jotka saapuivat viettämään kesäpäivää Villa Hintikkaan. Juontaja Hintikka kävi vieraidensa kanssa keskusteluita ”rakkaudesta, itsensä löytämisestä, voittamisesta, häviämisestä, elämästä ja kuolemasta” mökkiaskareiden ja ruoanlaiton ohessa. Villa Hintikka perustui Ruotsissa tehtyyn Renée's brygga -sarjan formaattiin.Villa Hintikka 9.1.2020, jakso 1, lopputekstit == Jaksot == Jakso Esityspäivä Vieraat Katsojaluvut 1 9. tammikuuta 2020 Lenita Airisto Anna Puu Elina Gustafsson 384 000 2 16. tammikuuta 2020 Kiti Kokkonen Sami Sykkö Ina Mikkola – 3 23. tammikuuta 2020 Sirpa Selänne Esko Valtaoja Darude 334 000 4 30. tammikuuta 2020 Kaija Koo Roni Bäck Lauri Nurkse 310 000 5 6. helmikuuta 2020 Meeri Koutaniemi Saimi Hoyer Antti Reini 270 000 6 13. helmikuuta 2020 Aki Linnanahde Jani Toivola Pauli Hanhiniemi 301 000 7 20. helmikuuta 2020 Alina Tomnikov Isac Elliot Teemu Packalén – 8 27. helmikuuta 2020 Satu Silvo Kasmir Mmiisas – 9 5. maaliskuuta 2020 Mikko von Hertzen Katri Niskanen Vilma Melasniemi – 10 12. maaliskuuta 2020 Satu Taiveaho Erika Vikman Arno Kotro – == Lähteet == == Aiheesta muualla == * * Ohjelman esittelyvideo MTV:n YouTube-kanavalla Luokka:2020-luvun suomalaiset keskusteluohjelmat Luokka:MTV3:n televisio-ohjelmat
Honor 10 Lite

Honor 10 Lite on Huawein valmistama matkapuhelin, jonka se julkaisi vuonna 2018. Puhelimessa on 6,21 tuuman näyttö, jonka resoluutio on 1 080 × 2 340 pikseliä. Siinä on 16 miljoonaa väriä. Akun kapasiteetti on 3 400 milliampeerituntia. Puhelimessa on kaksi takakameraa: yksi 13 megapikselin ja toinen kahden megapikselin kamera. Puhelin on tehty muovista ja siinä on sormenjälkilukija takana. Sen paino on 162 grammaa. Sen käyttöjärjestelmä oli julkaisun aikana Android 9. Sen prosessori on Kirin 710 ja grafiikkapiiri Mali-G51 MP4. Puhelinta saa kolmella värivaihtoehdolla: mustana, sinivalkoisena ja safiirinvärisenä. Puhelimessa on kymmenen watin lataus. Puhelimessa ei ole langatonta latausta tai irrotettavaa akkua. == Lähteet == Luokka:Huawein matkapuhelimet Luokka:Android-pohjaiset laitteet Luokka:Vuoden 2018 matkapuhelimet
Särkisalon kirkonkylä

Särkisalon kirkonkylä () on kylä Isoluodon saarella Salon kaupungissa. Kylä oli Särkisalon toiseksi suurin kylä ja hallinnollinen keskus. Kirkonkylä sijaitsee Isoluodon koilliskulmalla sinne vievän pengertien varrella. Särkisalon kirkonkylän asutus sijaitsee hajallaan pitkin kyläaluetta. Kylästä löytyy Särkisalon kirkko, seurakuntatalo, koulu, vanhainkoti ja venesatama. Entinen kunnantalo on muutettu asunnoksi. Kirkonkylän kyläalue käsittää koko Isoluodon itäosan. Alueen etelälaidalla muusta kylästä hieman erillään on Muskon kulmakunta. Puosinkalliolta on löytynyt merkkejä esihistoriallisesta asutuksesta. Vuoden 1540 maakirjassa kylällä on ollut neljä taloa. Suurimmillaan kylä on ollut 1900-luvun puolivälissä. ==Lähteet== Luokka:Särkisalon kylät Luokka:Suomen kirkonkylät Luokka:Suomen entiset kuntakeskukset
Honor 20 Lite

Honor 20 Lite on Huaweiin valmistama älypuhelin, jonka se julkaisi vuonna 2019. Siinä on 6,21 tuuman näyttö 1 080 × 2 340 pikselin tarkkuudella. Näytössä on värejä 16 miljoonaa, ja puhelimessa on FM-radio. Puhelin on valmistettu muovista ja siinä on kolme takakameraa. Takakameroita ovat 24 megapikselin pääkamera, kahdeksan megapikselin ultralaajakulmakamera ja kahden megapikselin syvyyskamera. Etukamerassa on 32 megapikseliä. Puhelin käyttää 19,5:9-kuvasuhdetta. Puhelimessa on microUSB-portti ja se tukee 10 watin latausta. Puhelimen akulla kestää ladata noin kaksi tuntia. == Lähteet == Luokka:Huawein matkapuhelimet Luokka:Android-pohjaiset laitteet Luokka:Vuoden 2019 matkapuhelimet
Mason Marchment

Mason Marchment (s. 18. kesäkuuta 1995 Uxbridge, Ontario) on kanadalainen jääkiekkoilija joka edustaa NHL seura Dallas Starsia. Marchmentin vahvuuksiin kuuluvat hyvä laukaus sekä kova voima. Myös Marchmentin isä Bryan Marchment oli ammattilaisjääkiekkoilija. Kausien 2015–2020 aikana Marchment pelasi AHL- urallaan 130 runkosarjaottelua, joissa teki 38 maalia ja 34 syöttöä eli 72 tehopistettä. 33 AHL-pudotuspeliottelussa Marchment teki kymmenen maalia ja kuusi syöttöä eli 16 tehopistettä. Maaliskuussa 2018 NHL-seura Toronto Maple Leafs teki Marchmentin kanssa kahden vuoden tulokassopimuksen. Marchment pelasi neljä NHL-ottelua 16.2.2020 mennessä, joissa sai yhden syöttöpisteen. 19.2.2020 Marchment siirtyi Florida Panthersiin vaihdossa Denis Malginiin. Huhtikuussa 2021 Marchment teki yksivuotisen jatkosopimuksen Panthersin kanssa. https://www.tsn.ca/florida-panthers-re-sign-f-mason-marchment-to-one- year-contract-1.1618466 Heinäkuussa 2022 Marchment teki vapaana agenttina Dallas Starsin kanssa neljävuotisen ja yhteensä 18 miljoonan dollarin arvoisen sopimuksen. https://nhl.nbcsports.com/2022/07/13/nhl-free-agency- tracker-2022-full-list-of-offseason-signings/ ==Lähteet== * * https://www.nhl.com/fi/player/mason-marchment-8478975 * https://www.theahl.com/stats/player/6317/mason-marchment * https://www.hockeydb.com/ihdb/stats/pdisplay.php?pid=169535 * https://www.nhl.com/mapleleafs/news/maple-leafs-sign-mason-marchment-to-entry- level-contract/c-297037938 * https://www.tsn.ca/toronto-leafs-acquire-denis- malgin-from-florida-panthers-for-mason-marchment-1.1445200 ===Viitteet=== Luokka:Kanadalaiset jääkiekkoilijat Luokka:Dallas Starsin pelaajat Luokka:Vuonna 1995 syntyneet Luokka:Elävät henkilöt
Honor 7S

Honor 7S on Huawein valmistama matkapuhelin, jonka se julkaisi vuonna 2018. Siinä on ei-irrotettava 3 020 milliampeeritunnin Litium-Ion-akku. == Ominaisuudet == Puhelimessa ei ole sormenjälkilukijaa, mutta siinä on kuulokeliitäntä laitteen yläosassa. Puhelimessa on 5,45 tuuman näyttö, jonka kuvasuhde on 18:9. Puhelin painaa 142 grammaa ja se on tehty muovista. Puhelimessa on kaksi kameraa, yksi edessä ja toinen takana. Takana on 13 megapikselin kamera ja etukamerana viiden. Puhelimen etukamerassa on salamavalo. Puhelimen prosessorina on neliytiinen Mediatek-järjestelmäpiiri. Puhelimessa on kaksi gigatavua RAM-muistia ja 16 gigatavua flash-muistia eli tallennustilaa. == Lähteet == Luokka:Huawein matkapuhelimet Luokka:Android- pohjaiset laitteet Luokka:Vuoden 2018 matkapuhelimet
Luettelo Metallican konserteista Suomessa

Tämä on luettelo Metallican konserteista Suomessa. Aika Aika Paikka Paikka Paikka Muuta Lähde 14.12. 1984 Tarvashovi Tarvashovi Tarvasjoki 15.12. 1984 Tuiskula Tuiskula Nivala korvasi alun perin suunnitellun Kaavin keikan 16.12. 1984 Kulttuuritalo Kulttuuritalo Helsinki 5.7. 1986 Saapasjalkarock Saapasjalkarock Pihtipudas 15.10. 1988 Helsingin jäähalli Helsingin jäähalli Helsinki 16.12. 1992 Helsingin jäähalli Helsingin jäähalli Helsinki 1.6. 1993 Oulunkylän urheilupuisto Oulunkylän urheilupuisto Helsinki 18.–19.11. 1996 Helsingin jäähalli Helsingin jäähalli Helsinki 2.7. 1999 Ruisrock Ruisrock Turku 28.5. 2004 Helsingin olympiastadion Helsingin olympiastadion Helsinki 15.7. 2007 Helsingin olympiastadion Helsingin olympiastadion Helsinki 7.6. 2024 Helsingin olympiastadion Helsingin olympiastadion Helsinki 9.6. 2024 Helsingin olympiastadion Helsingin olympiastadion Helsinki 14.6. 2009 Hartwall Areena Hartwall Areena 15.6. 2009 Hartwall Areena Hartwall Areena 25.7. 2009 Sonisphere Delta Arena Pori 4.6. 2012 Sonisphere Kalasatama Helsinki 28.5. 2014 Sonisphere Hietaniemi Helsinki 9.5. 2018 Hartwall Areena Hartwall Areena Helsinki Hammett ja Trujillo soittivat Michael Monroen kappaleen Dead, Jail & Rock n’ Roll yhdessä Monroen kanssa. 11.5. 2018 Hartwall Areena Hartwall Areena Helsinki Yhtye luovutti konsertin yhteydessä Veikko ja Lahja Hurstin Laupeudentyö -avustusjärjestölle . Hammett ja Trujillo soittivat Hassisen Koneen kappaleen Rappiolla. 16.7. 2019 Kantolan tapahtumapuisto Kantolan tapahtumapuisto Hämeenlinna Köyhiä lapsiperheitä tukeva Hope-yhdistys sai , noin euron jokaista myytyä lippua kohden. Hammett ja Trujillo soittivat Popedan kappaleen Kuuma kesä. 7.6. 2024 Helsingin olympiastadion Helsinki 9.6. == Lähteet == Metallica Luokka:Metallica Luokka:Seulonnan keskeiset artikkelit
St. Petersburger Herold

St. Petersburger Herold oli Pietarissa vuosina 1875–1914 ilmestynyt saksankielinen sanomalehti. Elokuussa 1914 sen nimeksi tuli Petrograder Herold. Franz Geselliuksen perustama St. Petersburger Herold oli vanhemman St. Petersburger Zeitungin ohella Pietarin suurin saksankielinen sanomalehti. Se oli sisällöltään monipuolinen ja journalistisesti korkeatasoinen päivälehti, joka sisälsi myös viihteellistä aineistoa ja julkaisi useita maksuttomia liitteitä. Lehti myötäili hallituksen politiikkaa, vaikka sitä on toisaalta kuvattu kilpailijaansa liberaalimmaksi tai keskiluokkaisemmaksi. Pietarin lisäksi St. Petersburger Herold levisi myös muualle Venäjälle. Vuonna 1891 Gesellius perusti lehden taakse yhtiön, joka harjoitti myös muuta kustannustoimintaa ja painoi monien pietarilaisten kustantamojen tuotteita. Ensimmäisenä päätoimittajana työskenteli E. Schmidt, myöhemmin Leo Furcht ja vuodesta 1908 Gustav Pipirs. Jälkimmäisen aikana St. Petersburger Herold joutui usein hankaluuksiin sensuurin kanssa, mikä ei Venäjällä tuohon aikaan ollut mitenkään poikkeuksellista. St. Petersburger Heroldin levikki oli 6 900 kappaletta vuonna 1913. Lehden toiminta vaikeutui ensimmäisen maailmansodan alettua ja viranomaiset lakkauttivat sen joulukuussa 1914. Kustannusyhtiö lopetti toimintansa vuonna 1915, ja vuonna 1917 sen kirjapainon osti pietarilainen kustantamo Ogni. ==Lähteet== Luokka:Venäläiset sanomalehdet
Anna-Kaisa Linna-Aho

Anna-Kaisa Linna-Aho (s. 1985) on suomalainen kirjailija. Hän on koulutukseltaan filosofian maisteri ja opiskellut kirjallisuuden ohella poliittista historiaa. Ammatiltaan Linna-Aho on opettaja. Kustannusosakeyhtiö Otava julkaisi vuonna 2019 hänen esikoisromaaninsa Paperijoutsen, joka kertoo pienen kylän ihmissuhteista jatkosodan aikana. Teos sai vuoden 2019 Tiiliskivi-palkinnon, joka on Tampereen yliopiston kirjallisuudenopiskelijoiden ainejärjestö Teeman vuosittain jakama kirjallisuuspalkinto. Palkinto pyrkii tuomaan esiin kotimaisia kaunokirjallisia teoksia, jotka eivät ole saaneet ansaitsemaansa huomiota mediassa. ==Lähteet== Luokka:Suomalaiset kirjailijat Luokka:Vuonna 1985 syntyneet Luokka:Elävät henkilöt
Hongkongin paikallisvaalit 2019

Hongkongin vuoden 2019 paikallisvaalit pidettiin 24. marraskuuta 2019. Niissä valittiin edustajat Hongkongin paikallispiirien valtuustoihin. Piirejä on 18 ja niissä istuu yhteensä 479 edustajaa. Vaaleissa oli kisattiin 452 edustajan paikasta. == Taustaa == Hongkongin paikallispiirien valtuustoilla on melko vähän todellista valtaa. Ne päättävät paikallisista ja arkisista asioista kuten mm. jätteiden keräämisen ja bussireittien järjestämisestä. Vaaliviranomaiset päivittivät piirien rajoja sekä määrää ennen vaaleja, mikä herätti huolia mm. vaalipiirien tarkoitushakuisesta muuntelusta (ns. gerrymandering) Peking-myönteisten puolueiden hyväksi. Oikeisto-vasemmisto -jaon sijaan Hongkongin puolueet jaetaan Peking-myönteisiin (kannattavat syvempää integraatiota osaksi Manner-Kiinaa) ja demokratia-myönteisiin (kannattavat laajempaa autonomiaa). Paikallisvaalien aikaan Hongkongissa oli myös laajoja protesteja, joten vaalien katsottiin olleen de facto -kansanäänestys alueen itsehallinnosta ja sen nykyisestä tilasta. == Äänestäminen == Äänioikeus paikallisvaaleissa on kaikilla vähintään 18-vuotiailla, joilla on pysyvä oleskelulupa Hongkongissa ja jotka ovat rekisteröityneet äänestäjiksi. Äänestys oli käynnissä klo 7:30–22:30. == Tulokset == Äänioikeutettuja oli 2 943 842 ja vaalien äänestysprosentti oli 71,23%. == Lähteet == Paikallisvaalit 2019 Luokka:Vuoden 2019 vaalit == Aiheesta muualla == * Vaalien tarkat tulokset
Routila

Routila on sukunimi, joka on muun muassa seuraavilla suomalaisilla henkilöillä: *Lauri Olavi Routila (1934–2020), filosofi, fenomenologi ja professori *Panu Routila (s. 1964), Konecranesin toimitusjohtaja 2015–2019
Gibraltarin parlamenttivaalit 2019

Gibraltarin vuoden 2019 vaalit pidettiin 17. lokakuuta. Niissä valittiin 17 jäsentä Gibraltarin parlamenttiin seuraavaksi neljäksi vuodeksi. Gibraltarin liberaalipuolue oli vaaliliitossa sosialistien kanssa. == Taustaa == Brexit oli vaalien keskeisin teema, sillä Gibraltarilla on maaraja Espanjan, ja täten myös EU:n, kanssa. == Tulokset == Vaalien tulokset Puolue Äänet Kannatus Paikat GSLP-Liberal -allianssi Sosialistit 58 576 37,00% 7 Liberaalit 24 546 15,50% 3 Yht. 83 122 52,50% 10 Sosiaalidemokraatit 40 453 25,55% 6 Together Gibraltar 32 455 20,50% 1 Yhteensä 158 328 100% 17 Äänestysprosentti 70,84% == Lähteet == == Aiheesta muualla == * Vaalien tulokset Luokka:Gibraltarin politiikka Luokka:Vuoden 2019 vaalit
Nityanand Rai

Nityanand Rai (s. 1. tammikuuta 1966) on intialainen poliitikko, joka on toiminut vuodesta 2019 alkaen sisäasian valtioministerinä. Vuonna 2014 hänet äänestettiin Lok Sabhaan ensimmäisen kerran. Kahden vuoden kuluttua hänet valittiin johtamaan Intian kansanpuolueen Biharin yksikköä. Rai liittyi vuonna 1981 hindunationalistiseen Akhil Bharatiya Vidyarthi Parishad -opiskelijajärjestöön ja osallistui Rashtriya Swayamsevak Sanghin toimintaan. Vuonna 1990 hänet valittiin Intian kansanpuolueen Biharin yksikön nuorisojärjestön sihteeriksi. Kuuden vuoden kuluttua hän yleni sen pääsihteeriksi ja vuonna 1999 puheenjohtajaksi. Vuosina 2000–2014 hänet äänestettiin kolmeksi kaudeksi lainsäätäjäksi Biharin osavaltioparlamenttiin, kunnes hän siirtyi Lok Sabhaan. Vuoden 2016 joulukuussa Rai yleni Intian kansanpuolueen Biharin yksikön puheenjohtajaksi huolimatta hänen alhaisesta kastitaustastaan. Hän kuuluu itse yadavkastiin toisin kuin kolme korkeakastista edeltäjäänsä. The Economic Times -lehden haastattelussa hän ilmoitti kansanpuolueen taistelevan kastipolitiikkaa vastaan. Hän kertoi myös uskovansa kollektiiviseen johtajuuteen, jonka vuoksi hänen päämääränsä ei ole sekaantua puolueensa lainsäätäjien tekemisiin. Hänen valintansa kansanpuolueen Biharin yksikön johtajaksi aiheutti suuttumusta joissakin korkeakastisissa ryhmissä. Vuonna 2017 hän ajautui keskelle kohua sanottuaan, että jokainen Narendra Modia vastaan kohotettu sormi tulee katkaista. Hän pahoitteli kommenttiaan myöhemmin ja ilmoitti ettei hän suunnannut sanojaan oppositiolle eikä kenellekään yksilölle vaan sanonnaksi. Aikaisemmin hän oli saanut huomiota tokaisemalla, että moskeijoissa ja kirkoissa pitäisi kuuluttaa Bharat Mata Ki Jai ("voitto Äiti Intialle"). Vuoden 2019 parlamenttivaalien jälkeen hänet valittiin Modin toisen hallituksen sisäasiain valtioministeriksi. Rain johdolla kansanpuolue voitti Biharin osavaltion 39 paikkaa 40:stä parlamentin alahuoneeseen. ==Lähteet== Luokka:Intian kansanpuolueen poliitikot Luokka:Lok Sabhan jäsenet Luokka:Vuonna 1966 syntyneet Luokka:Elävät henkilöt
Gautam Pal

Gautam Pal (s. 3. joulukuuta 1949) on intialainen kuvanveistäjä, joka tunnetaan useista Mahatma Gandhia esittävistä veistoksistaan. Valtaosa eri puolilta maailmaa löytyvistä Gandhi-patsaista on hänen tai Ram V. Sutarin tuottamia. Pal syntyi Länsi-Bengalin osavaltiossa Krishnagarissa kuvanveistäjä Kartikchandra Palin poikana, jonka vuoksi hän aloitti kuvanveistouransa varhain. Hänen sukunsa on toiminut savenvalajan ammatissa kahdeksan sukupolven ajan. Hänen isänsä oli suvun ensimmäinen, joka päätti siirtyä kuvanveistäjäksi. Pal aloitti opintonsa Kalkutan Government Art Collegessa ja muutti sieltä opiskelemaan Italian Brera Academyyn. Italiassa Paliin teki vaikutuksen veistospuutarha, josta hän päätti valmistaa kopion 1980-luvulla palatessaan Krishnagarin kaupunkiin. Vuonna 1988 hän saavutti mainetta, kun Intian kulttuuriministeriö suunnitteli Gandhi-patsasta Moskovaan. Ministeriö päätyi valitsemaan hänen luonnoksensa kahdenkymmenen ehdotuksen joukosta. Vuonna 2000 hänen valmistamansa Gandhi-patsas asetettiin koristamaan Intian Washington suurlähetystöä, minkä yhteydessä hän tapasi presidentti Bill Clintonin. Vuonna 2019 hänen luomansa Gandhi-patsas asetettiin Helsinkiin. ==Lähteet== ==Aiheesta muualla== Luokka:Intialaiset kuvanveistäjät Luokka:Vuonna 1949 syntyneet Luokka:Elävät henkilöt
Bayt al-Faqih

Bayt al-Faqih on kaupunki Jemenin Hodeidan maakunnassa. Historiallisesti se tunnettiin etenkin kahvin tuotannosta. Nykyisin se on oman hallinnollisen alueensa (kadā) keskus. ==Maantiede== Bayt al-Faqih sijaitsee Hodeidan maakunnassa noin 70 kilometriä Hodeidan kaupungista etelään. Kaupunki on oman piirinsä (kadā) keskus. ==Historia== Al-Azdin heimon sanotaan asettuneen Maribin padon romahduksen jälkeisenä aikana. Kansanperinteen mukaan paikan sanottiin tuolloin olleen Ghassan-niminen vedenottopaikka. Ghassan sijaitsi mahdollisesti Bayt al-Faqihin seudulla. Osan al-Azdeista sanotaan muuttaneen kohti Syyriaa, jonne he perustivat Ghassanidien kuningaskunnan. Nykyisen paikkakunnan synty on kuitenkin liitetty tarkemmin islamilaisen lainoppineeseen (faqih) ibn Ujailin kuolemaan vuonna 1291. Ibn Battuta mainitsee hänen hautansa sijaitsevan "Ghassan"-nimisen paikan vieressä. Bayt al-Faqihia kutsutaan joskus nimellä Bayt al-Faqih ibn Ujail. Ujailin haudasta tuli pyhiinvaelluskohde, johon liitettiin eri tarinoita tapahtuneista ihmeistä. Haudan ympärille rakentui sittemmin kylä. Bayt al-Faqih rikastui huomattavasti 1600-luvulla. Mokkan satamasta kasvoi merkittävä kahvin vientisatama ja kahvia kasvatettiin Bayt al-Faqihin alueella. Itä-Intian kauppakomppania avasi paikalle kahvitehtaan vuonna 1659. Alexander Hamilton arvioi teoksessaan vuodelta 1727, että Bayt al-Faqihissa myytiin 22 000 tonnia kahvia vuosittain. Jonkin aikaa myöhemmin paikallinen kahvintuotanto taantui kuitenkin merkittävästi, kun kahvia alettiin viljellä läntisellä pallonpuoliskolla ja Ceylonilla. Kahvin merkityksen vähenemisen jälkeen Bayt al-Faqih on ollut oman hallinnollisen alueensa keskus. Se tunnettiin pitkään hyvin itsenäisistä heimoistaan, jotka vastustivat keskusvaltaa. Vuonna 1914 heidän mainitaan perineen tulleja osmanien armeijalta ja sittemmin Jemenin kuningaskunnassa he ottivat yhteen imaamin joukkojen kanssa. Jemenin sisällissodan sytyttyä alueella on käyty yhteenottoja huthien ja heitä vastustavan liittouman välillä. Bayt al-Faqihiin on tehty ilmaiskuja. ==Väestö== Bayt al-Faqihin asukasluku oli vuoden 2004 väestönlaskennan mukaan 39 445. Suuremman piirkunnan asukasluku oli 241 300 ja alueen asukkaat ovat pääasiassa sunnalaisia muslimeja. ==Lähteet== == Aiheesta muualla == Luokka:Jemenin kaupungit
Qishn

Qishn on pikkukaupunki Jemenissä Intian valtameren rannikolla. Historiallisesti se oli toinen Mahran sulttaanikunnan pääkaupungeista. ==Maantiede== Qishn sijaitsee Jemenissä Arabian niemimaan etelärannikolla. Noin 65 kilometriä länteen Qishnistä sijaitsee Ra's Fartak. ==Historia== Qishn oli historiallisen Mahran sulttaanikunnan pääkaupunki mantereella. Sulttaanikunta hallitsi myös Sokotran saaria merellä. Perinteisesti hallitsija asui Sokotralla, kun taas perheen kadettihaaran päämies asui Qishnissä. Hallitsijasuku kuului Bin Afrarin klaaniin. Portugalilaiset alkoivat vaikuttaa alueella 1500-luvulla ja he hyökkäsivät Qishniin useampaan otteeseen. Kathririn sulttaani oli vallannut Qishnin vuosina 1545–1546 ja Mahran sulttani Bin Afrar pyysi portugalilaisilta apua sen jälleenvaltaamiseksi. Portugalilaiset ajoivatkin Kathririn sulttaanin joukot kaupungista ilmeisesti huhtikuussa 1548. 1800-luvulla vaikutusvallasta keskenään Etelä-Arabiassa kilpailivat Osmanien valtakunta ja Yhdistynyt kuningaskunta. Tammikuussa 1876 tuolloin Adenia hallinneet britit solmivat sopimuksen sulttaanin kanssa, jonka mukaan tämä ei saanut luopua alueistana muidan valtojen hyväksi. Huhtikuussa 1886 seurasi Sokotran brittien protektoraatiksi tehnyt sopimus, jota laajennettiin käsittämään Qishn mantereella toukuussa 1888. Brittien siirtomaavalta alueella kesti sittemmin aina vuoteen 1967 asti. ==Väestö== Qishnin asukkaat ovat pääasiassa sunnalaisia muslimeja. Paikalliset harjoittavat kalastusta, paimentolaisuutta ja kaupankäyntiä. Paikalla tuotetaan esimerkiksi kuivakalaa, suolaa ja frankinsensia. ==Lähteet== Luokka:Jemenin kaupungit
Lahij

Lahij on kaupunki Jemenin eteläosassa hieman Adenista pohjoiseen. Historiallisesti kaupunki oli Lahijin sulttaanikunnan pääkaupunki. Vuonna 2004 sen asukasluku oli 25 881\. Paikkaa kutsutaan myös nimellä al-Hawtah. ==Maantiede== Lahij sijaitsee Jemenin eteläosassa Arabian niemimaan lounaisosassa. Itse kaupunki siajtisee kahden Wadi Tubaan laskevan sivujoen (wadi) välissä. Lähialue tunnetaan hedelmällisenä maatalousalueena. Adenin kaupunki sijaitsee noin Lahij kilometriä Lahijista etelään. ==Historia== Lahij oli historiallisesti Lahijin sulttaanikunnan pääkaupunki. Osmanien valtakunta vaikutti Jemenissä 1500-luvulta vuoteen 1635, jolloin valtaan nousivat zaidilaiset imaamit. Vuonna 1728 'Abdall-heimon Salih bin Salim kapinoi imaameja vastaan tehden itsestään Lahijin hallitsijan. Lahijin halltisijat pitivät hallussan myös Adenia, joka vuonna 1839 luovutettiin briteille. Lahijin hallitsijoista tuli sittemmin brittien suojeluksen alaisia, mutta vähintään muodollisesti he hallitsivat Lahijia aina brittivallan päättymiseen saakka vuonna 1967. Jemenin sisällissodan aikana alueella ja itse kaupungissa on käyty taisteluja huthien vastaisen liittouman ja Arabian niemimaan al- Qaidan välillä. ==Väestö== Lahijin asukasluku oli vuoden 2004 väestönalskennan mukaan 25 881. Sen asukkaat ovat pääasiassa sunnalaisia muslimeja. ==Lähteet== Luokka:Jemenin kaupungit
Sara Hagström

Sara Hagström (s. 25. maaliskuuta 1995) on ruotsalainen suunnistaja. Riian MM- kilpailuissa 2018 Hagström sijoittui keskimatkalla kuudenneksi ja Sarpsborgin MM-kilpailuissa 2019 pitkällä matkalla yhdeksänneksi. Doksyn MM-kilpailuissa 2021 Hagström voitti Ruotsin joukkueessa sprinttiviestin ja viestin maailmanmestaruuden. https://eventor.orienteering.org/Events/ResultList?eventId=7060&groupBy;=EventClass https://eventor.orienteering.org/Events/ResultList?eventId=7063&groupBy;=EventClass Flims Flaaxin MM-kilpailuissa 2023 Hagström voitti Ruotsin viestijoukkueessa maailmanmestaruuden. https://www.suunnistusliitto.fi/2023/07/suomi-neljas- suunnistuksen-naisten-mm-viestissa/ Juniorien MM-kilpailuista Hagströmillä on viisi maailmanmestaruutta ja kaksi hopeaa. Hagström on voittanut O-ringen- rastiviikon vuonna 2022. Venlojen viestissä Hagström on ollut IFK Göteborgin voittaneessa joukkueessa 2022 ja 2023. Sara Hagström on hiihtäjä Johanna Hagströmin isosisko. ==Lähteet== * http://runners.worldofo.com/sarahagstrom.html * https://www.svenskorientering.se/Grenar/Orientering/Landslaget/faktaelitlopare/sarahagstrom * https://results.jukola.com/tulokset/fi/j2019_ve/ve/lopputulokset/ === Viitteet === Luokka:Ruotsalaiset suunnistajat Luokka:Vuonna 1995 syntyneet Luokka:Elävät henkilöt
Walter Winans

Walter W. Winans (5. huhtikuuta 1852 Pietari, Venäjä – 12. elokuuta 1920 Barking, Iso-Britannia) oli yhdysvaltalainen ampuja, kuvanveistäjä ja olympiavoittaja. Winans kilpaili kaksissa olympialaisissa. Lontoossa 1908 hän kilpaili viidessä eri ammuntakilpailussa. Hän oli 50 jaardin vapaapistoolikilpailun 38., 25 jaardin pienoiskiväärikilpailun katoavien maalien kilpailun 19. ja liikkuvien maalien kilpailun 10. ja 100 metrin hirvimaalin kertalaukauskilpailun kuudes. Olympiakultaa hän saavutti 100 metrin hirvimaalin parilaukauskilpailussa. Neljä vuotta myöhemmin Tukholmassa 1912 hän kilpaili kuudessa ammuntakilpailussa. Hän sijoittui kymmenen parhaan joukkoon 30 metrin olympiapistoolissa (8.), 30 metrin olympiapistoolin joukkuekilpailussa (4.) ja 100 metrin hirvimaalin kertalaukauskilpailun joukkuekilpailussa Yhdysvallat oli toinen. Winans kilpaili Tukholmassa myös kuvanveistossa, jonka hän voitti pronssipatsaalla An American trotter. Winans on ainoa yhdysvaltalainen urheilija, joka on saavuttanut mitalin sekä taidelajeissa että tavallisissa olympialajeissa. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset ampujat Luokka:Yhdysvaltalaiset kuvanveistäjät Luokka:Vuonna 1852 syntyneet Luokka:Vuonna 1920 kuolleet